钦定古今图书集成/方舆汇编/边裔典/第082卷 > 《西夏传赞》金·史
## 钦定古今图书集成/方舆汇编/边裔典/第082卷 > 《西夏传赞》金·史

赞曰：夏之立国旧矣。其臣罗世昌谱叙世次，称元魏
衰微居松州者，因以旧姓为托跋氏。按《唐书》，“党项八
部，有拓跋部。自党项入居银、夏之间者，号平夏部。拓
跋思恭以破黄巢功，赐姓李氏。兄弟相继为节度使，
居夏州，在河南。继迁再立国。元昊始大，乃北渡河，城
兴州而都之。其地初有夏、绥、银、宥、灵、盐等州，其后遂”
取武威、张掖、酒泉、炖煌郡地，南界横山，东距西河。土
宜三种，善水草，宜畜牧，所谓“凉州畜牧甲天下”者是
也。土坚腴，水清冽，风气广莫，民俗彊梗，尚气，重然诺，
敢战斗。自汉、唐以水利积谷食边兵兴，州有汉、唐二
渠，甘、凉亦各有灌溉，土境虽小，能以富彊，地势然也。
五代之际，朝兴夕替，制度礼乐，荡为灰烬。唐节度使
有鼓吹，故夏国声乐，清厉顿挫，犹有鼓吹之遗音焉。
然能崇尚儒术，尊孔子以帝号，其文章辞命，有可观
者。立国二百馀年，抗衡辽、金、宋三国，偭乡无常，视三
国之势强弱以为异同焉。故近代学者记《西北地理》，
往往皆臆度言之。圣神有作，天下会于一驿道，往来
视为东西州矣

《东轩笔录》：咸平中，张文定公齐贤建议，“蕃部中族盛
兵众，可以牵制继迁者，唯西凉而已。真宗皇帝用其
议，拜潘罗丐为西凉节度使，旁泥埋为鄯州防御使，
俾掎角攻讨，卒致继迁之死，觕氏遂保宗歌城，用僧
立遵奉为谋主，部落归劲兵数万。祥符末，遣使贡名
马，请为朝廷讨夏州。真宗以戎人多诈，命曹玮知秦”
州以备之，果得其诈伪之情。及玮破《鱼角阵》，戮贵〈阙〉
丹又于三都谷大破西凉入寇之兵，复以奇计斩立
遵，于是西凉破胆矣。

元昊未叛时，先以兵破回鹘，击吐蕃，修筑边障；谅祚
亦连年攻觕氏，又破连珠城，然后以兵犯边。世人每
见自相攻讨，以为中国之利，不知其先绝后顾之患，
然后悉力犯我，此知兵者所宜察也。诸葛亮岂乐为
渡泸之役而矜能于孟获辈哉？亦欲先绝后患而专
意于中原也。

康定中，元昊入延州，“东路犯安南、承平两寨，又以兵
犯西路，声言将袭保安军，故延州发兵八万，支东西
二隅。而元昊乃乘虚由北路击破金明寨，擒李士彬，
直犯五龙川，破刘平、石元孙，遂围延州。嘉祐中，麟州
之役，谅祚二年间，连以兵屯窟野河，进逼边界，聚而
复散，故武戡、郭思习以为常轻兵而出，忽里堆覆发”
而兵败。然则敌人出没聚散，盖将有谋知，宜深察也。
西边城寨皆在平地，绥、银、灵、夏、宽、宥等州皆然也。
《后山谈丛》：“黄绥武人，常谓平生无大过，惟于然河多
得官为恨，盖边徼例以虚功而受厚赏尔。”又谓：议者
重燕而轻夏，燕人衣服饮食以中国为法，夏人不慕
中国，习俗自如，不可轻也。又言：“为泾原总管，尝夜雪
临边，顾有马迹，使逐得之，乃夏之逻人当四更者。夏
人逐更而巡，中国之备不及也。”以渠自寻其境，乃舍
之。